Sutkai (Tauragė)
Sutkai – kaimas Tauragės rajono savivaldybėje, 5 km į šiaurę nuo Mažonų, 13 km nuo Tauragės ir 5 km nuo Sungailiškių. Kaimo vakariniu pakraščiu teka Irtuona, kaimą į dvi dalis skiria jos intakas Girupis. Sutkuose gyvena apie 30 žmonių, anksčiau kaimas buvo vienas iš gausesnių rajone, bet dauguma gyventojų 1977–1978 m. buvo priversti persikelti į Mažonus, nes vykdant melioracijos darbus buvo griaunamos gyventojų sodybos. Sutkų miške stovi kryžius 1951 m. žuvusiems „Aušrelės" būrio partizanams.